จังหวัดลำปาง 16 หน่วยงาน ขานรับเตรียมพร้อมสู้ภัยแล้ง บรรเทาความเดือดร้อนให้กับประชาชน
ศูนย์บรรเทาสาธารณภัยมณฑลทหารบกที่ 32 และหน่วยทหารในพื้นที่ ร่วมกับจังหวัดลำปาง ตำรวจภูธรจังหวัดลำปาง อบจ.ลำปาง ปภ.เขต 10 ปภ.ลำปาง กฟผ.แม่เมาะ ทรัพยากรน้ำเขต 1 ลำปาง ทรัพยากรน้ำภาค 1 การประปาส่วนภูมิภาค สาขาลำปาง การไฟฟ้าส่วนภูมิภาค สาขาลำปาง คลังปิโตรเลียมลำปาง เทศบาลนครลำปาง เทศบาลเมืองเขลางค์นคร เทศบาลเมืองพิชัย และ อบต.พิชัย พร้อมใจเปิดโครงการ “ราษฎร์ รัฐ ร่วมใจ ช่วยภัยแล้ง” ประจำปี 2564 ณ สนามหน้ากองบังคับการกองพันทหารราบที่ 2 กรมทหารราบที่ 17 ค่ายสุรศักดิ์มนตรี โดยมีพลตรี จิราวัฒน์ จุฬากุล ผู้บัญชาการมณฑลทหารบกที่ 32/ผู้บัญชาการศูนย์ป้องกันและบรรเทาสาธารณภัยมณฑลทหารบกที่ 32, ว่าที่พันตรี อดิศักดิ์ น้อยสุวรรณ รองผู้ว่าราชการจังหวัดลำปาง และพันตำรวจเอก วีระวุธ ชัยชนะมงคล รองผู้บังคับการตำรวจภูธรจังหวัดลำปาง ร่วมปล่อยขบวนรถบรรทุกน้ำ เพื่อให้ทุกหน่วยงานในพื้นที่พร้อมให้ความช่วยเหลือประชาชนที่เดือดร้อนจากการขาดแคลนน้ำเพื่อใช้ในการอุปโภค/บริโภคภายหลังจากปล่อยขบวนรถบรรทุกน้ำแล้ว ได้จัดรถบรรทุกน้ำจำนวน 9 คัน เดินทางไปช่วยเหลือประชาชนใน 5 พื้นที่ ปริมาณน้ำที่ช่วยเหลือ 76,000 ลิตร ได้แก่ โทรคมนาคมทหารเขาพระบาท ตำบลพระบาท อำเภอเมือง จำนวน 2 คัน ปริมาณน้ำ 12,000 ลิตร บ้านโทกหัวช้าง ตำบลพระบาท อำเภอเมือง จำนวน 3 คัน ปริมาณน้ำ 28,000 ลิตร บ้านวังชัยพัฒนา ตำบลพิชัย อำเภอเมือง จำนวน 1 คัน ปริมาณน้ำ 6,000 ลิตร  วัดเขาม่อนแก้ว ตำบลพิชัย อำเภอเมือง จำนวน 2 คัน ปริมาณน้ำ 18,000 ลิตร และบ้านปางป๋วย ตำบลนาสัก อำเภอแม่เมาะ จำนวน 1 คัน ปริมาณน้ำ 12,000 ลิตรผู้บัญชาการมณฑลทหารบกที่ 32 และคณะ ติดตามไปเยี่ยมการปฏิบัติในการช่วยเหลือประชาชนที่ประสบภัยแล้งในพื้นที่โทรคมนาคมทหารเขาพระบาทและพื้นที่บ้านโทกหัวช้าง โดยได้รับคำขอบคุณจากประชาชนในพื้นที่ที่ทุกหน่วยได้เข้าไปให้ความช่วยเหลือ